Испанците ги срещат през 1544 г. През 1716 г. испански монаси основават мисията Сан Хосе, за да обслужва племената надако и наконо. В края на 18 век, след като броят им намалява значително поради заболявания и войни, някои от тях се изместват на северозапад. През 1812 г. 200 от тях живеят на река Сабин, в областта на Панола. След Тексаската революция мигрират на запад, където по различно време издигат селото си по река Бразос и между Бразос и река Тринити, северозападно от днешния Уако. През 1854 г. са преместени в резерват на река Бразос, откъдето през 1859 г., заедно с други кадоански групи се местят в Оклахома.